Stoan aukiolla virittäydytään jälleen yhdessä Priden tunnelmaan!
Stoan aukiolla virittäydytään jälleen yhdessä Priden tunnelmaan! Luvassa on kesäistä yhdessäoloa, värikkäitä työpajoja, hyvää musiikkia, kaverikoiria ja vegehodareita. Tästä ei kesäilta parane! Printtipajassa painetaan sateenkaarevia printtejä kangaskasseihin, jaossa on rajallinen määrä maksuttomia kasseja. Voit ottaa mukaan myös oman ohuehkon, puuvillaisen tekstiilisi ja tuunata sen upealla printillä. Kylttipajassa ideoidaan sloganeja ja valmistetaan omannäköisiä kylttejä lauantain Pride-kulkuetta varten. Kaikki tarvittavat tarvikkeet löytyvät paikan päältä. Pinssipajassa tehdään pronomini- ja lippurintanappeja. Sirkus Magentan sirkuspajassa pääset kokeilemaan erilaisia sirkusvälineitä matalalla kynnyksellä Magentan ohjaajien opastuksella. Kirjaston sateenkaarihylly tuo tapahtumaan kirjamaistiaisia ja lukuinspistä. Ota kirjastokortti mukaan, niin voit lainata kesäluettavaa! Tapahtumaa sulostuttamaan saapuvat Kennelliiton ystävälliset kaverikoirat. Tunnelmaa luovat genre- ja genderfluidi tiskijunkkari DJ Riekko sekä itä-helsinkiläinen indieartisti Carma, jonka keikalla tunteet ja rytmi kohtaavat. Tapahtumassa palvelee ilmainen hodaribuffa. Matteuksen kirkon edustalla korupaja, pihapelejä ja katuliiduilla taiteilua. Stoan aukiolta saat kaiken tarvittavan fiilistä myöten lauantaiseen Pride-ilotteluun, lämpimästi tervetuloa mukaan! Tapahtuma on suunnattu 13-29 -vuotiaille nuorille.
Vuotalo x Rakkautta ja Anarkiaa – Elokuva julkistetaan 1.9.
39. Rakkautta & Anarkiaa -elokuvafestivaali järjestetään 17.–27.9.2026 Helsingin elokuvateattereissa – ja jälleen myös Vuotalossa!
39. Rakkautta & Anarkiaa -elokuvafestivaali järjestetään 17.–27.9.2026 Helsingin elokuvateattereissa – ja jälleen myös Vuotalossa! Festivaaliohjelmistossa nähdään vuoden kauneimmat, hurjimmat ja tuoreimmat elokuvahelmet. Ohjelmisto julkistetaan tiistaina 1.9. ja lipunmyynti alkaa perjantaina 4.9. festivaalin sivuilla osoitteessa hiff.fi.
Pulpettikino – Vuotalo x Rakkautta & Anarkiaa – Elokuva julkistetaan 1.9.
Pulpettikino on vuosittain syyskuussa järjestettävän Rakkautta & Anarkiaa -elokuvafestivaalin varhaiskasvatus- ja kouluryhmien oma osio.
Pulpettikino on vuosittain syyskuussa järjestettävän Rakkautta & Anarkiaa -elokuvafestivaalin varhaiskasvatus- ja kouluryhmien oma osio. Pulpettikino tarjoaa ilmaisia elokuvanäytöksiä helsinkiläisille lapsille ja nuorille: varhaiskasvatusryhmille ja eri luokka-asteiden koululaisille. Tänä vuonna Pulpettikino-elokuvia katsellaan jälleen myös Vuotalossa! Ilmoittautuminen näytöksiin tapahtuu elokuussa. Näytösten tarkka kesto vahvistuu elokuvien vahvistumisen myötä. Näytösaikataulu: ti 22.9. klo 9.00 ja klo 10.15 ke 23.9. klo 9 ja klo 13
Atomirotalle on sementoitu maine yhtenä maamme kovimmista ja tinkimättömimmistä live-bändeistä!
Atomirotalle on sementoitu maine yhtenä maamme kovimmista ja tinkimättömimmistä live-bändeistä! ”Aivan mahtavaa jälleen startata Vuotalolta meidän perinteinen Lähiö-rundimme ja tietysti myös toimia legendaarisen venuen syyskauden itseoikeutettuna avaajana!” ”Ja nämähän ovat aina todella upeita ja uniikkeja vetoja, koska perheen pienimmätkin pääsevät mukaan joraamaan! Hyvän mielen paikka numero yksi!”, yhtye iloitsee. Ystävänpäivänä 2014 perustettu Atomirotta on alusta asti seurannut vanhaa hienoa viisautta: tekemällä oppii! Yhtye on pitänyt aina langat täysin omissa käsissään ja vaalinut tiukasti hienoa DIY-perinnettä. Viisi albumia, lukuisia kulta- ja platinasinkkuja, oma levy-yhtiö, ohjelmatoimisto ja verkkokauppa sekä satoja räjäyttäviä keikkoja ennakkoluulottomasti kuumilta lähiöklubeilta aina suurimmille festarilavoille, joilla Atomirotalle on sementoitu maine yhtenä maamme kovimmista ja tinkimättömimmistä live-bändeistä! Klubi-ilta, A-oikeudet. Tarjoiluista vastaa Café Pokkari. Ovet avataan klo 17.30. Alle 18-vuotiaat huoltajan seurassa. Kesto: 75 min (ei väliaikaa) Liput: 22 / 17 €
Helsingin Balalaikkaorkesteri: Rakkaus jää – Klubi-ilta
Helsingin Balalaikkaorkesteri: Rakkaus jää
Kesäisessä konsertissa kuullaan Helsingin Balalaikkaorkesterin perinteisiä ja yleisön rakastamia kappaleita sekä pianisti-säveltäjä Sergei Sokolovin teoksia.
Kesäisessä konsertissa kuullaan Helsingin Balalaikkaorkesterin perinteisiä ja yleisön rakastamia kappaleita sekä pianisti-säveltäjä Sergei Sokolovin teoksia. Pentti Yrjänäinen on tehnyt sovitukset balalaikkaorkesterille Sokolovin sävellyksiin, joissa on vaikutteita klassisesta musiikista, kansanmusiikista, bossa novasta ja jazzista. Orkesterin omat laulusolistit Heli Jormanainen ja Slava Druzhinin tulkitsevat tunteikkaasti sekä ikivihreitä lauluja että uusia Sergein sävellyksiä. Lisäksi esiintyvät orkesterin instrumenttisolistit Pentti Yrjänäinen (domra) ja Mihail Vasiljev (haitari). Orkesteria johtaa Gennadi Klykov. Konsertin kesto: 2 t 15 min, sisältäen väliajan Liput: 20 / 15 € osoitteesta lippu.fi Klubi-ilta, A-oikeudet. Tarjoiluista vastaa Café Pokkari. Ovet avataan klo 17.30. Alle 18-vuotiaat huoltajan seurassa.
ENTER ry Tietotekniikkaopastusta senioreille
Henkilökohtaista opastusta älypuhelimien, tablettien ja tietokoneiden sekä sähköisten palveluiden käytössä.
Personligt stöd i att använda smartphones, surfplattor, datorer och e-tjänster på finska.
Personalised guidance in the use of smartphones, tablets, computers and e-services in Finnish.
Henkilökohtaista opastusta älypuhelimien, tablettien ja tietokoneiden sekä sähköisten palveluiden käytössä. Ota mukaan oma laite, tarvittavat tunnukset ja salasanat. Opastajina toimivat ENTER ry:n vapaaehtoiset vertaisopastajat.
De äldres IT-förening Enter ry:s frivilliga kamrathandledare hjälper seniorer med användningen av digitala apparater på finska. Enters handledning är personlig, avgiftsfri och sker i lugn takt. Hos oss handleder seniorer andra seniorer. Se aktuell information om platser där du kan få Enters handledning på svenska: https://www.entersenior.fi/sv/handledning/huvudstadsregionen/
Enter ICT Association for Seniors offers personal, free of charge, peer tutoring for the elderly people in Finnish. With us, seniors guide other seniors with the use of digital devices. See where to get Enter's Digital Support in English: https://www.entersenior.fi/yhdistys/en/#widget-AC1oDwE4FeK62YQXuV3T